Diari Oficial de la Generalitat Valenciana


Sumari del DOGV 5764, del 16-05-2008 (2008/4987)

Assumpte civil 660/2007-B. Notificació de la sentència a Textiles Antares, SL.
------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4987


Data del document
:   30-04-2008

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Assumpte civil 660/2007-B. Notificació de la sentència a Textiles Antares, SL. [2008/4987]  
Part demandant: Juan Francisco Rosas Valor.  
Part demandada: Textiles Antares, SL.  
En el judici referenciat, s'ha dictat la resolució que té el text literal és el següent:  
«Sentència número 49/2008   
Jutgessa que la dicta: María del Rosario Puig López.  
Lloc: Alcoi.  
Data: 31 de març de 2008.  
Part demandant: Juan Francisco Rosas Valor.  
Advocat: José Roig Cardona.  
Procurador: Rafael Palmer Peidro.  
Part demandada: Textiles Antares, SL.  
María Rosario Puig López, jutgessa titular del Jutjat de Primera Instància número 4 d'Alcoi i partit judicial, ha vist estes actuacions de judici verbal de desnonament per falta de pagament i reclamació de rendes número 660/2007 seguides a instància de Juan Francisco Rosas Valor, representat pel procurador senyor Palmer Peidró i assistit del lletrat senyor Roig Cardona contra Textiles Antares, SL, declarat en situació de rebel·lia processal. D'estos es dedueixen els següents  
Antecedents de fet  
Primer. Va correspondre a este Jutjat conéixer per torn de repartiment de la demanda de judici verbal interposada pel procurador abans esmentat en nom i representació de Juan Francisco Rosas Valor contra Textiles Antares, SL, on s'exercitava acció de desnonament per falta de pagament i reclamació de rendes, i se sol·licitava es dictara, amb la tramitació prèvia oportuna, sentència en la qual es declarara la resolució del contracte d'arrendament i l'efectivitat del desallotjament pretés així com al pagament de les quantitats endeutades, i es podrà enervar l'acció.  
Segon. Admesa a tràmit la demanda d'este plet, a substanciar per les normes de judici verbal civil conforme als articles 250.1.1º, 437 i següents de la Llei d'Enjudiciament Civil, es va citar a les parts a vista celebrada el 31 de març de 2008 a la qual no assistix el demandat citat per edicte per la qual cosa atesa la quantia del procediment se li declara en situació de rebel·lia processal, i es ratifica la part actora en la demanda i proposa documental per reproduïda, més documental i interrogatori de part, i s'admeten estes i es declara el judici vist per a sentència.  
Tercer. En la tramitació d'este procediment s'han observat tots els requisits i prescripcions legals.  
Fonaments de dret  
Primer. A través d'este plet la part actora exercita acció de desnonament d'habitatge per falta de pagament i reclamació de rendes, i es determina esta circumstància la competència d'este Jutjat per a conéixer de l'acció i procediment exercitats per ser Alcoi el lloc on es troba l'immoble en qüestió, de conformitat amb l'article 52.1.7º de la Llei d'Enjudiciament Civil.  
Davant la incompareixença del demandat i del moment que la quantia del plet és superior a 900 euros, se li declara en situació de rebel·lia processal amb tots els efectes legals que això suposa i recullen els articles 496 i següents de la Llei d'Enjudiciament Civil, ja que esta figura, tradicional en el nostre dret, implica una contestació de caràcter fictici que determina l'oposició del demandat a la pretensió exercitada de contrari, de forma que subsistix per a la part actora la càrrega de provar en general els fets constitutius en que fonamenta aquella (art. 217.2 i concordants LEC).  
Segon. Practicades en l'acte de la vista totes les proves proposades per la part actora i admeses per este jutjador, del conjunt d'estes i de la seua valoració conforme a les regles de la sana crítica es considera acreditat que les parts litigants celebraren en data 12 de gener de 2005 contracte d'arrendament de local el titular del qual és la part actora (doc. 1) situada a Alcoi, carrer doctor Guerau, número 8 i 10, i s'acorda la quantitat en concepte de renda de 240 euros mensuals més IVA pagadors en els set primers dies de cada mes, i el demandat deixa de pagar la renda pactada i altres quantitats assimilades com llum, aigua, IBI i comunitat de propietaris que per contracte assumia des de juny de 2007 a març de 2008, ambdós inclusiu, documents 2 a 20 i aportats a judici que sumen un total de 3.077,66 euros, i d'això es deduïx, del valor que per l'article 304 de la Llei d'Enjudiciament Civil se li dóna la incompareixença del demandat citat a judici pel que fa al reconeixement dels fets que li foren enterament perjudicials com és l'impagament del deute, fet extintiu per un altre costat de la pretensió que conforme a les regles generals del pagament, article 217 de la Llei d'Enjudiciament Civil i article 1.156 del Codi Civil correspon així mateix acreditar al demandat allò que no ha ocorregut una vegada que el demandant sí ha fet allò propi amb el fet constitutiu de la seua pretensió, açò és, l'existència del contracte d'arrendament i els rebuts que acrediten els impagaments, i finalment per aplicació de l'article 440.3 de la Llei d'Enjudiciament Civil que faculta l'òrgan judicial davant la incompareixença de declarar el desnonament sense més tràmits sense perjudici de l'acció de reclamació de rendes acumulada la procedència de la qual queda acreditada com s'ha exposat.  
Tercer. En matèria de costes i d'acord amb l'article 394.1 LEC, es preveu la imposició a la part que veja desestimades íntegrament les pretensions, en este cas el condemnat rebel.  
Vistos els preceptes legals citats i altres de general i pertinent aplicació,  
Dispositiva  
Que amb l'estimació íntegra de la demanda promoguda per la representació de Juan Francisco Rosas Valor contra Textiles Antares, SL, declarat en situació de rebel·lia processal, es declara resolt el contracte d'arrendament entre les parts litigants en relació amb dos locals situats a Alcoi, carrer doctor Guerau, número 8 i 10, i la part demandada els ha de deixar lliures i expedits a disposició de l'actora amb l'advertiment del llançament d'aquella a costa seua si no ho fera així, i se la condemna així mateix al pagament de la quantitat de 3.077,66 euros i les que es produïsquen i no es paguen fins al desallotjament, tot això amb expressa imposició de les costes d'este procés.  
S'advertix així mateix a la part demandada que si la sentència esdevé ferma i l'actora sol·licita l'execució conforme a l'article 549 de la Llei d'Enjudiciament Civil, es procedirà al llançament en la data designada de 29 d'abril de 2008 a les 10.00 hores del matí.  
Notifiqueu esta resolució a les parts amb l'advertiment que esta no és ferma i que contra esta es pot interposar recurs d'apel·lació a preparar davant este Jutjat i per a l'Audiència Provincial d'Alacant, en el termini de cinc dies comptador des de l'endemà de la notificació, i no s'admetrà el recurs de la condemnada en este procés si no s'acredita, en el moment de preparar-lo, tindre satisfetes les rendes vençudes i les que d'acord amb el contracte haja de pagar per avançat, o almenys en haver-les consignat en legal forma (article 549 Llei d'Enjudiciament Civil).  
Així esta és la meua sentència, que la pronuncie, mane i firme».  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de sentència al demandat Textiles Antares, SL.  
Alcoi, 31 de març de 2008.- El secretari judicial: Alexandre Ros i Ros.